ming030890/wiki-yue-high-quality huggingface dataset:
宋芝齡

宋芝齡（英文：Adrianna Sung Chih Ling，韓文：송지령，1978年11月21號—）係香港無綫電視女藝人，1996年度香港小姐競選20強，而家係《都市閒情》節目主持之一。

選舉經歷
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，宋芝齡曾經以自由黨名義參選地區直選（灣仔），攞到3043票，未能當選。
王明凡

王明凡，香港親中派政治人物。

政治立場
佢係香港親中派人士，曾經參與活動公開支持《維護國家安全條例》。

選舉經歷
喺2021年9月，佢成為香港特别行政區選舉委員會委員(港區全國政協委員)。
莊家彬

莊家彬，香港親中派政治人物，莊士機構國際有限公司主席兼董事總經理。

政治立場
佢係香港親中派人士。曾經公開支持大幅度削減直選議席嘅所謂「完善選舉制度」。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
XiX

XiX係香港一個四人女子音樂組合，成員都係嚟自2022年無綫電視選秀節目《聲夢JUNIOR》嘅十強參賽者，同年用組合名義參加另一個選秀節目《聲夢傳奇2》，攞到第四名。
方仲倫

方仲倫係香港親中派政治人物兼教育界人士。

選舉經歷
喺2021年9月，佢以「教育專業聯盟」名義參選選舉委員會界別分組選舉，當選成為香港特别行政區選舉委員會教育界委員。
朱薰E

《朱薰E》係香港商業電台叱咤903嘅節目，主持係朱薰。

播放時間
《朱薰E》曾經響2008年中，星期日朝早9到11點播出，其後響同年7月13號改到下晝3點5點播，2009年4月26號再改去下晝2點4點播，最後一集響2019年7月26號播出。
家吓嘅《朱薰E》屬於代班節目，所以係無固定播放時間。根據商台官方網頁，節目播出時間如下：
愛澤乃亞

愛澤乃亞（日文：愛沢のあ，1995年5月19號—）係日本鹹片女星。
2022年10月，香港警察喺一次掃黃行動拉咗愛澤乃亞，之後愛澤乃亞因為違反逗留條件被判監入獄2個月。
搞屎棍

搞屎棍，又叫做搞事棍、搞事分子，專門搞搞震，搞到當局/負責人好唔得閒，頭都大晒。

形象化描述
搞屎棍係一個具體形容，係一碌棍，唔臭唔搞，插落臭屎桶，搞呀搞，搞到臭氣周圍擴散，得人驚。
紐約地鐵A綫

紐約地鐵A綫第8大道快車（英文：Eighth Avenue Express）係美國紐約地鐵B分部嘅一條路綫，喺曼克頓屬IND第8大道綫，所以路綫標誌為藍色。
A綫提供全日服務。日間服務喺位於曼克頓嘅北面總站賢活—第207街同位於皇后區嘅兩個南面總站遠洛卡維—莫大道同臭氧公園—利福士大道運行，通常會喺後兩個總站之間交替，喺曼克頓同布碌崙行快車，喺皇后區就會行普通慢車。朝早高峰時段，A綫設有5班由皇后區嘅洛卡維公園—海灘第116街出發往曼克頓嘅列車；相反，晏晝高峰時段亦有5班由曼克頓行駛返去公園嘅列車。深夜服務淨係於第207街同遠洛卡維之間營運，全綫行慢車，係呢段時間設有額外一條接駁綫喺沃列大道同利福士大道之間運作。呢條接駁綫喺深夜路綫圖上面標示為灰色嘅「A」，喺時間表上面就標示為藍色嘅「S」。
A綫賢活—第207街至遠洛卡維—莫大道係紐約地鐵全系統之中最長嘅單座旅程，長52.13公里。
史業寬

史業寬（粵拼：si2 jip6 fun1；簡化字：史业宽；1956年—2017年2月25號）係中國大陸嘅見義勇為人物，山東煙台人，曾經喺汶川大地震後第二日，做過搶救志願人士，亦搶救過因地震而坍塌嘅教學樓啲學生而出名。同年10月俾四川省人民政府評咗做汶川地震抗震救災紀念獎章，12月亦俾綿竹廣濟鎮委員會同鎮政府辦法咗榮譽證書畀佢。
2017年2月25號16:40，史業寬因為患胰腺癌晚期，喺成都市第三人民醫院死咗，終年61歲。史業寬死咗之後，個遺體捐出去做醫學研究用途。
周明洪

周明洪（粵拼：zau1 ming4 hung4；簡化字：周明洪；1979年—2017年2月25號）係中國大陸嘅差人，貴州六盤水人，曾經喺廣東佛山南海大瀝鎮派出所做過民警職務。2017年2月25號挨晚喺鹽步天隆城救就嚟從3樓雨棚跌落樓嘅11歲男仔時，連同男仔一齊跌落樓撞爆天靈蓋。
事發後，雖然11歲男仔即刻送到醫院搶救，但周明洪最後證實死咗。但佢嘅救人事跡好快俾網上流傳，同年3月9號亦俾佛山市公安局評為見義勇為人物。
孟瑞鵬

孟瑞鵬（粵拼：maang6 seoi6 paang4；簡化字：孟瑞鹏；1991年12月25號—2015年2月26號）係一位已經死咗嘅見義勇為人物。中華人民共和國河南省濮陽市清豐縣人，喺華北水利水電大學嗰度讀緊大三。喺2015年2月26號晏晝嘅河南省濮陽市清豐縣韓村鄉西趙樓村嘅蓮花池嗰邊行緊街嗰陣，由於返佢西趙樓村嗰度探親嘅一個8歲同另一位5歲嘅女仔唔好彩跌咗落水。跟住孟瑞鵬冇注意自己嘅安全就捶嗮啲衫就跳咗落水去救人。雖然話最後兩個跌咗落水嘅細路女救返咗，但係消防人員同村民救返孟瑞鵬出嚟嗰時，佢已經冇咗呼吸。
事發之後，跌咗落水嗰兩位細路嘅阿媽就話孟瑞鵬係自己跳落水，結果俾社會猛咁關注。而跌咗落水嘅兩位細路嘅家長就話嗰日係孟瑞鵬丼爛湖邊嘅欄杆之後，3個人一齊跌咗落水嘅。而濮陽嘅差佬就查清咗呢單嘢嘅事實，孟瑞鵬真係救過嗰兩位細路。而跌咗落水嘅兩位女仔嘅阿媽之後話孟瑞鵬係聽到有人嚟救先至走咗過嚟跳水救人，結果就浸死咗，而嗰兩位女仔嘅阿媽驚孭鑊先至教咗啲細路講大話。
而佢嘅救人事蹟好快喺互聯網上面流傳，而河南省見義勇為基金會就畀咗孟瑞鵬係「河南省見義勇為先進個人」嘅稱號。
李國武

李國武（粵拼：lei5 gwok3 mou5；簡化字：李国武；1974年12月14號—2017年12月10號）係中國大陸嘅民警兼見義勇為人物，陝西西安人，祖籍湖南益陽南縣。佢曾經喺1993～1996年喺湖南省武警總隊服役；從1996年開始一直到而家先後喺西安同福建廈門做過商場嘅安全巡查工作。2017年12月10號朝頭早喺西安碑林區嘅世紀金花商場近窩嘜超市做緊安保巡查時，俾從11樓跳樓落嚟嘅後生女仔連同一齊揼死咗。
事發之後，由於呢單差佬救人事件俾好多西安當地媒體同陝西省級媒體關注，亦俾好多媒體宣揚咗李國武嘅正能量事跡，好快震驚成個中國大陸社會。最後佢嘅救人事蹟畀人民尊稱為英雄。
李敬忠

李敬忠（粵拼：lei5 ging3 zung1；簡化字：李敬忠；傣仂文：ᦟᦍᧂᦸᧂ；1984年8月—2016年11月4號）係中國大陸嘅見義勇為人物，雲南西雙版納景洪市人，2007年5月加入中國共產黨，同年12月25號開始參加公安工作。2015年被評為全國禁毒百城會戰先進個人獎同埋破案神人。
2016年11月4號中午，景洪市公安局禁毒大隊喺景洪景哈鄉調查緊單特大武裝販賣毒品案。李敬忠搵到毒品竇後，準備叉住嫌疑人時俾毒販猛咁開槍殺死咗，終年32歲。最後單案喺第二日成功破獲，4 名犯罪嫌疑人全部捉嗮。而佢嘅告別儀式喺同年月7號舉行。
汪旺

汪旺（粵拼：wong1 wong6；簡化字：汪旺；1995年—2016年8月10號）係中國大陸嘅一位見義勇為人物，河南信陽人，廣州科技職業技術學院軟件系統開發2011屆學生。2016年8月9號晚黑（UTC+8）喺東莞南城阻擋犯罪分子偷嘢時被刺殺身亡。

生平
汪旺喺1995年喺河南信陽出世，細個時跟阿爸阿媽搬到東莞住。2011年考入廣州科技職業技術學院學軟件系統開發。2014年6月畢業後，入咗廣州某間網絡科技公司做iOS手機軟件系統開發。2016年4月返到東莞到洞天信息科技有限公司做iOS開發工程師。

死
2016年8月9號22:46（UTC+8），汪旺接受咗公司開晚餐嘅邀請。晚餐結束後同第位同事一齊行到鴻福路附近嘅巴士站時準備坐巴士返高埗。行到中國電信東莞分公司附近（勝和路口）嘅交通光口，見到兩位男仔偷咗某位女仔嘅手提電話，汪旺第一時間即刻上去捉住偷手機嘅男仔要佢交返部手機畀事主。偷嘢嗰位男仔死口唔認，係都三唔識七，而汪旺話畀佢知「我親眼睇到你（偷手提電話）」。偷嘢嗰位男仔有幾遠走幾遠，汪旺一直叉住佢唔放，連受害嘅女仔去到面前要求涉案男仔交返部手提電話出嚟。涉案男仔捹甩汪旺而走佬，汪旺即刻追住佢。就嚟追到时，涉案嗰位男仔突然掉頭掹把刀將汪旺銡成重傷。
事發後，汪旺第一時間被送到醫院搶救，但直到10號凌晨因傷勢太重，最後證實不治，終年20歲。

後續
事發後，東莞市公安局相關領導高度睇實呢單嘢，重查清楚單案係點而將汪旺列為見義勇為人物。
薛永清

薛永清（粵拼：sit3 wing5 cing1；1967年6月5號—2015年6月9號）係一位公安局嘅黨委副書記同政委，河北省滄州市吳橋縣人。佢1989年8月開始參加公安工作，重做咗肅寧縣公安局嘅黨委副書記同政委。重攞過河北省同滄州市嘅優秀人民警察，河北省新長征突擊手同全國經偵系統先進個人嘅獎，重係河北省經偵專家，攞過個人三等功2次。
2015年6月9號凌晨，薛永清喺處理緊肅寧縣嘅特大槍擊案嗰陣俾犯罪分子開槍殺死咗，終年48歲。喺佢死咗之後，中華人民共和國人力資源同社會保障部、公安部將薛永清定為全國公安系統一級英模，河北省委同省政府重將佢定為人民衛士同烈士。
阿斯旺水壩

阿斯旺水壩係埃及阿斯旺嘅兩座水壩：舊嗰座叫阿斯旺低壩，1902年起好；新嗰座叫阿斯旺高壩，1970年起好。
阿斯旺高壩
霸高111公尺。
壩頂長度3830公尺。
壩頂寬度40公尺。
壩底寬度980公尺。
主隧道數6座。
支隧道數24座。
渦輪引擎數12座。
蓄水湖面長度500公里。
蓄水區面積6000平方公里。
蓄水容量162,000百萬立方公尺。
紐約地鐵1號綫

紐約地鐵1號綫百老匯—第7大道慢車（英文：Broadway–Seventh Avenue Local）係美國紐約地鐵嘅一條路綫，屬A分部，起訖於布朗士嘅范葛蘭公園—第242街站同曼克頓嘅南碼頭站。1號綫路綫標誌用紅色標記，全綫路段都屬IRT百老匯—第7大道綫。
1號綫全日服務路綫所有嘅車站。
現代嘅1號綫一直都有運行至布朗士嘅范葛蘭公園，但係佢喺第96街以下嘅路綫多年嚟一直有改動。原先，第96街以南有兩種主要服務模式：前往曼克頓南碼頭嘅慢車同前往布碌崙嘅快車。快車服務喺1959年停止。由1989年至2005年，1號綫喺繁忙時間以跳站（英文：skip-stop）模式運行，而現今已經停用嘅9號綫就喺同一條路綫提供互補嘅跳站服務。2001年911襲擊之後，1號同9號列車改路；1號同9號綫雖然喺2002年已經大致恢復正常路綫，但係1號列車直到2018年先開始服務葛蘭街站。

車站一覽
紐約地鐵1號綫（百老匯—第7大道慢車）
范葛蘭公園—第242街 – 第238街 – 第231街 – 大理石山—第225街 – 第215街 – 第207街 – 戴卡文街 – 第191街 – 第181街 – 第168街  – 第157街 – 第145街 – 第137街—城市學院 – 第125街 – 第116街—哥倫比亞大學 – 大教堂大道—第110街 – 第103街 – 第96街  – 第86街  – 第79街  – 第72街  – 第66街—林肯中心  – 第59街—哥倫布圓環  – 第50街  – 時代廣場—第42街 （出站轉乘：・） – 第34街—賓州車站  – 第28街  – 第23街  – 第18街  – 第14街  – 卡利詩打化街—石牆  – 曉士頓街  – 運河街  – 夫蘭卡連街  – 潯比士街  – 世貿葛蘭  – 勒打街 – 南碼頭 註釋：並唔係所有嘅轉綫都全日提供。有關更詳細嘅信息，請參閱紐約地鐵1號綫#車站一覽睇 • 論 • 改 • 歷
黃文港

黃文港，香港親中派政治人，2023年香港區議會選舉後被政府委任做區議員。
莫嘉傑

莫嘉傑，香港親中派政治人。1995年9月1日出生。曾經參選2019年香港區議會選舉，出戰黃大仙龍星區但落敗，之後同一啲親中派人士合組KOL100，轉戰網絡，成為KOL。佢喺自己嘅YouTube頻道化名做「肥仔傑」。

早年經歷
佢曾經去英國留學，2018年完成碩士課程後回港。

政治觀點
佢係香港親中派人士，曾經多次發起針對非建制派嘅聯署，當中包括2014年要求港大中止戴耀廷副教授資格，以及2016年反對青年新政兩名立法會議員宣誓。就青年新政宣誓嘅宣誓風波，佢甚至曾經入稟法院，要求剝奪二人議員資格，並得到同屬親中派嘅莊永燦律師支持。
佢又曾經形容，喺香港反送中運動入面，有好多新媒體假信息又大罵好多香港年青人被洗腦，無清醒思考，好容易被錯誤輿論帶偏。
越毅強

越毅強，香港親中派政治人，曾經參與2023年香港區議會選舉。
鍾美慧

鍾美慧，香港親中派政治人，曾經參與2023年香港區議會選舉，獲3224票。
林詠欣

林詠欣，香港親中派政治人，曾經參與2023年香港區議會選舉。
陳浩庭

陳浩庭，香港親中派政治人，2023年香港區議會選舉後被政府委任做區議員。
珀斯光輝

珀斯光輝（英文：Perth Glory FC）係澳洲珀斯一間職業足球球會，依家踢緊澳洲職業足球聯賽。
西部聯

西部聯（英文：Western United FC）係澳洲維多利亞州一間職業足球球會，依家踢緊澳洲職業足球聯賽。
雜食動物

雜食動物（粵拼：zaap6 sik6 dung6 mat6）係指可以同時食動物同植物嘅動物。人就係典型嘅雜食動物。
林明禎

林明禎（Min-Chen Lin，1990年6月1號—）係馬來西亞女歌手、演員同埋模特兒，喺馬來西亞柔佛長大，喺屋企排行第二，家姐係藝人林詩枝，對落仲有兩個細佬。林明禎2015年喺臺灣出道，2016年幫香港一間網上借錢公司WeLend拍廣告而開始喺香港出名。

演出
呢個表唔完整，歡迎加料。
譚淇淇

譚淇淇（英文：Kiki Tam，1990年11月7號—）係香港模特兒兼女歌手（Rapper），亦係歐陽靖嘅徒弟。2015年佢入咗網絡電視台毛記電視演出，扮「𡁻海珠」（影射前主播趙海珠）等角色而開始多人識佢。
曹越

曹越（英文：Leni Cho，1987年12月18號—），人稱十三妹，係嚟自中國大陸嘅香港女藝人，湖北荊州出世，喺深圳成長，2010年參選中國小姐香港賽區攞到季軍，2012年香港演藝學院戲劇學院學士畢業，主修表演。而家係節目主持、演員同模特兒。
2017年，主演電影《收腳印》入圍加拿大第36屆蒙特利爾國際電影節主競賽單元，獲得最佳女主角提名。2022佢憑《太極媽咪》獲得第二屆「美麗香港 人‧情‧事」最佳女主角。
梁楚琪

梁楚琪（英文：Rainn Leung；1988年6月29號—）係一個加拿大電台主持人。
陳映影

陳映影（粵拼：can4 jing2 jing2，英文：Santis Chan，2000年11月3號—），原名陳濬樺（粵拼：can4 zeon3 waa4），曾用藝名華哥，係香港女藝人，曾經係YouTube頻道「熊仔頭」嘅其中一位幕前成員。喺2022年1月27號解除合約。2024年佢改用「陳映影」做藝名。

簡歷
陳映影細個住將軍澳，喺基督教宣道會宣基中學畢業，之後喺香港大學修讀創意產業課程。2021年頭「熊仔頭」為新作品《第三者故事》招募演員試鏡，陳映影就主動拍一條自薦片段，雖然「熊仔頭」覺得佢演技普通，但欣賞佢肯不斷嘗試，最後決定選用佢做女主角。《第三者故事》出街後，網民覺得佢個樣似楊恭如，所以叫佢做「港大楊恭如」。
2022年1月頭，陳映影捲入同歌手張天賦嘅緋聞，同月底因個人發展考慮退出「FHProductionHK」。
2022年2月，陳映影開始發展個人YouTube頻道，以生活品味、日常分享為主要題材。
林暐翹

林暐翹（簡稱暐翹，英文：Wyllis Lam，2001年10月17號—）係香港女藝人，擅長跳拉丁舞，外表打扮偏向中性。佢喺2021年參加ViuTV《全民造星IV》，最後攞到第11名，喺2022年4月19號加入5人女團Strayz。

簡介
暐翹喺2021年參加ViuTV《全民造星IV》，最後拎到第11名。2022年4月19號，STRAYZ官方Instagram宣佈暐翹成為團中第五位成員。
2023年5月，暐翹推出第一首派台單曲《石破曲》。
2024年5月，於Chill Club推介榜23/24，躋身年度推介歌手榜《新人女歌手》頭5強。
管鋈

管鋈（英文：Wayne Koon；1997年2月9號—）係香港男演員，2016年開始參與廣告拍攝，2018年開始參與電影拍攝。佢2018年參加ViuTV《Good Night Show 全民造星》入圍20強後止步，同年佢參加《微博 X YES！大專學界校花校草選舉》入圍決賽十強，2021年參加香港開電視《無限傳奇新星歌唱大賽》攞亞軍。
張右雨

張右雨（Gloria Cheung，1995年10月31號—）係香港女藝人，2018年亞洲小姐（中文：亞洲小姐）香港區亞軍，2020年憑住參與ViuTV搞嘅真人騷選秀《全民造星III》而出名。

簡歷
張右雨喺香港出世，本身係位舞蹈員，2018年參選亞洲電視數碼媒體（中文：亞洲電視數碼媒體）搞嘅亞洲小姐競選（中文：亞洲小姐競選），最後攞到香港區亞軍。2019年佢被傳同MIRROR成員江𤒹生拍拖。
2020年，張右雨參加ViuTV搞嘅真人騷選秀《全民造星III》，打到入廿強，佢喺十強資格賽輸咗畀鍾諾言（NY），無緣晉身決賽。
癡孖歪

癡孖歪（Cheema Y）係印度一位音樂人同rapper。
氧

氧（粵拼：joeng5，英文Oxygen）係元素一種，符號O，原子序號8，原子重量15.99943。佢密度0.001429，溶點50.5，沸點90.2，熱容量有0.918，電負度有3.44。佢電子層係2-6。氧元素響自然情況下會係氣體，以兩個氧原子合成氧分子 O2。
氧係無色、無味、無臭嘅。氧唔單止佔咗水質量嘅88%，亦佔咗空氣體積嘅20.93%。
水分子係由一個氧原子同埋兩個氫原子組成。地球上嘅動植物大多要吸收氧嚟生存。

發現
氧元素係由英國化學家約瑟夫·普利斯特里與瑞典藥劑師同化學家舍勒響1774年分別發現。但係普利斯特里就支持燃素學說。
另外有一個講法認為氧氣首先由中國人馬和首先發現。
1777年，法國化學家拉瓦錫提出燃燒嘅氧化學說，指出物質只能響含氧嘅空氣中進行燃燒，燃燒物重量嘅增加同空氣中失去嘅氧相等，從而推翻了全部嘅燃素說，並正式確立質量守恆定律。從嚴格意義來講，發現氧元素嘅係瑞典化學家舍勒，而確定氧元素化學性質嘅係法國化學家拉瓦錫。

名嘅由來
氧氣（Oxygen）希臘文嘅意思係「酸素」，係法國化學家拉瓦錫所起，原因係拉瓦錫錯誤咁認為，所有嘅酸都含有呢種新氣體。家陣氧氣嘅日文名仍然係「酸素」。而台語受到台灣日治時期嘅影響，都以「酸素」嘅日文發音稱呼氧氣。
氧氣嘅中文名係清朝徐壽改嘅。佢認為人嘅生存離唔開氧氣，所以就叫做「養氣」，即係「養氣之質」，後來為咗統一就用「氧」代替咗「養」字，就叫「氧氣」。

構造
氧原子只有兩層電子層。八個電子，唔係金屬同埋冇惰性。外層少咗兩粒電子而唔穩定。穩定嘅氧分子（O2），含兩個氧原子。平流層嘅臭氧（O3）含三個氧原子，水同二氧化碳都有氧原子。

其他
氧氣（O2）係光合作用嘅必要原料。
南國都市頻道

，簡稱廣州南國都市4K超高清頻道，係廣州電視台屬下嘅免費綜合4K超高清頻道，主要播時尚生活同綜藝、紀錄片、體育賽事等節目，語言以粵語同普通話為主。
頻道主要喺晏晝或前半夜播放自製嘅時尚生活節目，及綜藝、紀錄片、體育賽事同埋少量動畫片。
頻道喺每日00:00～06:00收台。

史
2020年6月8號，廣州電視台南國都市4K超高清頻道開播，整合咗原來嘅少兒、生活同購物三個頻道，並推出咗《神奇小寶貝》、《花樣生活》、《搵食珠三角》、《開卷》、《營商論道》等自製嘅節目，但冇原少兒、生活同購物三個頻道嘅節目，亦都冇任何節目同購物有關，2022年FIFA世界盃期間同埋競賽頻道轉播CCTV-16嘅FIFA世界盃直播。
2024年11月23號，因為競賽頻道停播，競賽頻道原來嘅節目係度仲有微信視頻號“廣競體育”播出。
太陽星座

太陽星座（Sun sign）係西洋占星術嘅一個簡化系統，呢樣嘢淨係考慮問嘅人出世嗰陣時太陽嘅位置，據講嗰個位置係喺１２個星座嘅其中之一，嗰個標誌係問嘅人喺嗰年裡面１２個部分嘅太陽標誌或者係星座標誌，其實嗰個就係啲人喺生活入面成日講嘅星座占星術（太陽占星（英文：Sun sign astrology）），係屬於占星學嘅範疇。太陽星座嘅占星師會採用呢個基本嘅１２個交叉摺疊嘅占卜法，仲將所有行星當時嘅所有運動互相連埋一齊，仲會用傳統規則分別去區分每個符號嘅含義。月亮因為係所有天體裡面表象運動最快嘅行星，所以呢樣嘢通常會被用嚟做太陽星座占星術預報嘅主要指標。
太陽星座係一種偽科學，呢樣嘢係好多報章同雜誌專欄入面最成日都見嘅占星術形式。科學研究理論嘅基礎同實驗驗證都表明呢樣嘢係冇科學上嘅有效性或者解釋能力。

歷史
太陽星座同埋日期關係嘅定義係，星座嘅所屬日期係喺地球上面睇到太陽咁啱就喺嗰個星座嘅範圍裡面。當然，在古代，有太陽嗰陣之後係無辦法觀察到星座嘅，所以啲人係透過計數嚟得到呢個時間。
雖然威廉·李利（英文：William Lilly）係１７世紀第一個喺報章上面發表嘅占星家，不過太陽星座嘅占星術直至1930年先至發明出嚟。刊登過占星家理察·哈羅德·奈勒（英文：R. H. Naylor）文章嘅報紙宣稱佢曾經預言過R101（英文：R101）飛船墜毀嗰件事。呢個搞到奈勒帶嚟咗壓力，於是佢哋諗咗一種喺報章專欄啱用嘅簡化版占星術系統出嚟。奈勒經過咗一輪實驗之後就決定去用太陽星座。
傳統嘅１２個太陽星座同埋呢樣嘢有關聯嘅日期都係古代占星家觀測嘅結果，呢個同1930年由國際天文學聯合會正式劃定嘅星座並唔係完全一致。同時因為恆星嘅運行搞到累積咗上千年歲月差嘅結果，令到傳統１２星座嘅日期同時間就同今時今日嘅實際觀測得到嘅有好大嘅出入。

相關概念
另外，星座算命術入面講到個人所屬嘅星座形式入面仲會用到月亮星座、上升星座同埋下降星座嘅概念。
月亮星座係指嗰個人出世嘅嗰一刻（至少精確到分鐘）喺出世嗰陣嘅位置所觀察到月亮喺邊嘅星座。
上升星座係指個人出世嘅嗰一刻，喺出世嘅位置觀察到嘅東方地平線所在嘅星座。
下降星座係指嗰個人出世嘅嗰一刻，喺出世嘅位置觀察到嘅西方地平線所在嘅星座。
George Benson

George Washington Benson（1943年3月22號—），係美國男歌手、結他手、詞曲作家。佢喺19歲嗰陣做爵士樂結他手去開展佢嘅專業生涯。
J世紀 2006－2009大牌新曲+精選盤

《J世紀 2006－2009大牌新曲+精選盤》（英文：Jeneration）係臺灣歌手蔡依林嘅一張精選輯，2009年2月27號開始響金牌大風同天熹娛樂發行。呢隻唱片收咗蔡依林喺百代音樂時期嘅27首歌曲同3首未出碟歌曲。
呢隻唱片仲獲得臺灣唱片銷量排行榜週度第2名嘅最高成績。

背景同發行
2006年2月16號，蔡依林同百代音樂簽約，佢之後一連推出《舞孃》同《特務J》兩張錄音室專輯，呢兩張專輯響臺灣嘅銷量分別超過26萬同20萬張；全亞洲嘅銷量分別超過250萬同300萬張，並均獲得臺灣年度專輯唱片第1名。2008年12月16日，蔡依林簽約唱片公司華納音樂。2009年2月，金牌大風表示幫蔡依林發行精選輯，呢隻唱片收錄蔡依林喺百代音樂時期嘅27首歌曲同3首之前未出碟歌曲《耍大牌》、《讓讓》同埋《慣性背叛》。同月，媒體透露金牌大風同索尼音樂曾計劃一齊幫蔡依林發行精選輯，之後兩間唱片公司因版權同分紅問題而取消咗呢個計劃。呢隻碟喺發行之後嘅首週仲獲得臺灣玫瑰大眾唱片行同五大唱片行之內嘅唱片銷量排行榜第2名。

評價
《香港經濟日報》表示：「新歌方面，《耍大牌》同《讓讓》都係電子舞曲，不過唔係好出名。另一首慢板新歌《慣性背叛》加入小調元素，效果不俗。多首舊作《舞孃》、《特務J》都係Jolin嘅舞曲代表作，亦確定咗佢嘅天后地位。呢隻唱片亦收咗佢翻唱林憶蓮嘅《聽說愛情回來過》同埋王菲嘅《懷念》，充分呈現Jolin嘅多元化唱腔。」騰訊娛樂表示：「3首未出碟嘅新歌係呢隻大碟嘅一個亮點，雖然風格欠奉，甚至乎可以係『金牌大風』時期嘅遺留品，不過對於佢嘅擁躉嚟講，係相當有收藏價值嘅。」
See You Again

《See You Again》（中文譯再見你一面）係由美國RapperWiz Khalifa錄，ft.CP查理嘅一首歌。呢首歌收錄喺2015年動作片《狂野時速7》嘅原聲帶，用嚟緬懷喺2013年11月30號喺加州一場炒車事故（英文：single-vehicle accident）入面死咗嘅保羅獲加。
Tones and I

Toni Watson（藝名Tones and I），係澳洲歌手、詞曲作家同音樂製作人。
卡薩比亞

卡薩比亞（英文：Casa Pia A.C.），係葡萄牙里斯本嘅一間職業足球球會，依家踢緊葡萄牙超級足球聯賽。
蔡思貝

蔡思貝（英文：Sisley Choi，1991年2月6號—），廣東中山人，係香港無綫電視經理人合約女藝員，佢響香港出世，2013年香港小姐亞軍、2020萬千星輝頒獎典禮最佳女主角得主。

經歷
蔡思貝參選2013年香港小姐嗰陣，一直係媒體預測嘅冠軍大熱，比賽中自信「爆燈」嘅佢，做咗比賽當晩最具戲劇性嘅佳麗。雖然蔡思貝由準決賽到決賽當晩都深受鄭裕玲、陳百祥、曾志偉鍾意，但公眾投票落後，被冠軍佳麗陳凱琳大幅拋離，結果屈居亞軍。
雖然蔡思貝贏唔到冠軍，但佢畀TVB監製羅永賢推薦參演佢喺2014年3月開拍嘅新劇《名門暗戰》。另外佢亦都喺2013年用旁聽生身份參加第27期無綫電視藝員訓練班。
佢曾經喺萬千星輝頒獎典禮2017、萬千星輝頒獎典禮2020各自贏過一次最受歡迎電視女角色、最佳女主角，而且呢兩次攞獎，都係靠《名門暗戰》、《踩過界》、《踩過界II》入面飾演嘅角色趙正妹（癲姐）贏得。
余文樂

余文樂（Shawn Yue，1981年11月13號—）係香港男歌手同男演員，2000年出道，近年工作多數拍電影。

家庭
佢妹夫係佢喺橫洲工業嘅隊友，而家任職香港警察嘅陳守健。

演出
呢個表唔完整，歡迎加料。
反氫

反氫（英文：antihydrogen）係氫元素對應嘅反物質，一粒氫原子係由一粒質子同一粒電子組成，一粒反氫就係由一粒反質子同一粒正電子組成。
曾傲棐

曾傲棐（英文：Arvin Tsang，2001年1月23號—），係香港男歌手，2024年簽約英皇娛樂後正式出道。
大亞灣核電廠

大亞灣核電廠喺中國廣東省深圳市大鵬新區大鵬半島，係中華人民共和國建成嘅第二座核電站，距離香港市區大概50公里。間廠由香港嘅中華電力同廣東核電投資有限公司持有，1994年開始營運，亦係中國首座用國外技術同埋資金建設嘅核電站。另外，喺大亞灣核電站側邊，亦有嶺澳核電站，兩者共同組成一個大型核電基地。

供電情況
呢個核電廠每年發電量超過150億千瓦時，同時向香港同廣東供電。香港嘅中華電力購買當中嘅七成電量。喺2014年底至2023年間，佢哋輸港核電量嘅比例，會提升到佔佢總輸出量嘅八成。

核電安全問題
大亞灣核電廠自設立以來，就因為核電安全問題備受批評。其中創辦《明報》嘅香港文人金庸，就曾經喺《明報》發表多篇社評積極反對，又話萬一發生事故，香港就會變成「死港」。一向反核嘅時事評論員黃世澤亦批評，香港政府一直喺大亞灣核電廠嘅問題上，無足夠措施保障香港人。

氚排放超標問題
2021年4月，日本公佈處理福島第一發電廠淨化後核廢水嘅處理方法，決定將廢水稀釋後排入大海，稀釋後每年最多排放22兆貝克嘅液態氚，濃度亦會稀釋到每升1500貝克，即係世衛飲用水標準嘅七分一。香港核學會主席陸炳林指，日本公佈嘅做法其實對人體影響唔大，但消息公佈後就引嚟中國外交部嘅攻擊。不過，《眾新聞》翻查資料，發現中國現存49座核電機組，同樣有將核廢水倒落大海。其中大亞灣核電站放射性物質「氚」的排放上限，甚至比日本福島嘅排放標準高出十倍，亦即係超出世衛飲用水標準。
周智慧

周智慧（英文：Cheryl Chou，1996年3月15號—）係星加坡華裔女模特兒，2016年星加坡環球小姐冠軍，畀傳媒叫做「星洲版宋慧喬」。

簡歷
周智慧喺星加坡出世，8歲跟屋企人移民到中國上海，入讀上海新加坡外籍人員子女學校，18歲去過美國薩凡納藝術設計學院升學，19歲轉返星加坡入讀拉薩爾藝術學院。
任寶兒

任寶兒（英文：Rachel Yam，1999年3月30號—），係香港女模特兒，憑住健康嘅小麥膚色而畀網民留意，佢嘅Instagram有超過10萬個追蹤者。
利愛安

利愛安（英文：Lontoc Kirsten Ashelyl B.，1999年6月30號—）係香港無綫電視前女藝員，2021年7月加入。

簡歷
利愛安係土生土長嘅香港人，中國、菲律賓同西班牙混血，2021年度香港小姐競選落選佳麗，參選期間畀網民封外號爲「佛祖」同「東涌羅浩楷」。落選後即刻簽約無綫電視，重快過入選佳麗，跟手就同2020年度香港小姐競選冠軍兼最上鏡小姐謝嘉怡同期加入處境喜劇《愛·回家之開心速遞》劇組。
利愛安喺2023年12月同一位圈外人結婚，2024年1月24號喺社交平台宣佈亞女喺嗰個月16號出咗世。

被林作冒認港姐提名人
利愛安走去2021年度香港小姐競選面試嗰陣畀傳媒影低相，但傳媒未清楚佢嘅背景，淨係知英文名叫Kirsten。話題人物林作就向傳媒話係佢提名嘅，又話佢個中文名叫霍韻璇，同林作阿媽提名嘅佳麗霍穎璇（最後亦未入圍）只係相差一個字。過咗幾日後，利愛安公開澄清自己個真名，又指自己唔識林作，林作先至話純粹係抽水。
麥麗怡

麥麗怡（英文：Lily Mak，1994年11月11號—），係香港女模特兒，2018年度工展小姐選舉亞軍，亦係now TV體育節目主持。

簡歷
麥麗怡喺香港出世，小學讀靈糧堂秀德小學（中文：靈糧堂秀德小學），中學讀天主教母佑會蕭明中學，大專讀香港珠海學院新聞及傳播學系，2017年8月開始加入now TV做體育節目主持。麥麗怡代表髮再生參選2018年度工展小姐選舉，最後攞到亞軍，同埋「最合眼緣獎」、「最佳口才獎」兩個獎。
關楓馨

關楓馨（英文：Tiffany Fabienne Kwan，1995年2月9號—）係香港女藝人，喺2021年度香港小姐競選入圍最後五強。佢係演員關禮傑個大女。

簡歷
關楓馨英國修咸頓大學教育系畢業，之後到澳洲工作假期一年，跟住又返英國讀倫敦大學學院教育碩士，畢業後做咗英文教師，亦搞咗個賣自製純素肉桂卷嘅生意仔。
關楓馨喺2021年參選香港小姐，因為「星二代」嘅身份畀傳媒關注，亦奪得「現場觀眾至Like佳麗」獎，係大熱門人選之一。佢喺準決賽得到阿爸關禮傑陪住一齊上台完成表演項目，順利入圍12強，但決賽去到五強就止步。之後同無綫電視簽經理人合約。

演出作品
呢個表唔完整，歡迎加料。
飛虎奇兵

飛虎奇兵（英文名：City Hero）係1985年上映嘅港產片，由余允抗執導及監製，石天、鄭浩南、彭健新、鄧浩光、樓南光、王敏德、夏文汐同陳加玲主演。
呢套戲從1985年10月9號至30號上映嗰陣，總共收咗七百三十七萬多港紙票房。

劇情
五名現役警務人員：沙膽、大隻、迷信、有錢同埋處男，決定投考特警，接受挑戰，五人皆被取錄。特警教官李SIR注重紀律，對學員要求好高。受訓期間，佢對學員施以嚴厲艱苦嘅訓練。雖然眾人不滿佢嘅苛刻訓練，但係，經過一段時間嘅相處，漸漸發覺李SIR實為一外冷內熱嘅人，使學員真正認識特警嘅責任同埋重要性。喺聖誕夜，佢哋突然接到緊急命令，出動救援被匪徒脅持嘅十幾名人質，佢哋運用所學同埋憑著機智，終於將匪徒制服，之但係，沙膽卻不幸殉職。
宋宛穎

宋宛穎（英文：Sabina Mendes，1999年6月8號—）係香港無綫電視女藝員，2021年度香港小姐競選冠軍，本身係中葡混血兒。
林梓程

林梓程（英文：Fion Lam，1997年1月15號—），係香港女藝人，2021年參加ViuTV嘅《最後一屆口罩小姐選舉》入圍40強後止步，之後開始幫ViuTV拍電視節目。

簡歷
林梓程本嚟係位兼職內科護士。佢2021年參加ViuTV嘅《最後一屆口罩小姐選舉》入圍40強，並喺廿強資格賽表演「含住水講嘢」嘅技能，但未能成功晉級。之後佢有機會演出ViuTV其他節目。
康錦媚

康錦媚（英文：Mavis Hong，1997年9月10號—），係香港女藝人，2021年憑參加ViuTV真人騷選美節目《最後一屆口罩小姐選舉》出名。

簡歷
康錦媚本嚟係位學生。佢2021年參加ViuTV嘅《最後一屆口罩小姐選舉》，順利入圍廿強，代號「Maria」，最終喺17強進12強嘅階段止步。之後佢有機會演出ViuTV其他節目。佢2021年底參選第55屆工展小姐選舉，但攞唔到獎。
甄茵

甄茵（英文：Yan Yan，1994年—），係香港女藝人，2021年參加ViuTV嘅《最後一屆口罩小姐選舉》入圍40強後止步，之後開始幫ViuTV拍電視節目。

簡歷
甄茵本嚟係位註冊中醫師，亦做過國泰航空空姐。佢2021年參加ViuTV嘅《最後一屆口罩小姐選舉》入圍40強，並喺廿強資格賽表演拔罐嘅技能，但未能成功晉級。之後佢有機會演出ViuTV其他節目。
伍韻婷

伍韻婷（英文：Juliana Ng，1994年2月18號—），係2021年度香港小姐競選廿強佳麗，美國波士頓出世同成長。
伍韻婷2021年開始做無綫電視藝員。2022年佢做咗23位J2ers之一，拍一啲J2台節目。
張嘉珮

張嘉珮（英文：Luciana Cheung，1995年10月24號—）係香港女模特兒同演員，2021年度工展小姐選舉冠軍。

簡歷
張嘉珮喺香港出世，入行初期拍過一啲廣告，亦演出過電影。2021年佢參選ViuTV真人騷選美《最後一屆口罩小姐選舉》，入圍40強後止步；同年參與英皇娛樂搞嘅真人騷《冤枉新秀訓練營》，第一輪比賽後被淘汰；同年底代表昇鋒國際參選2021年度工展小姐選舉，攞到冠軍。
大國文化集團

大國文化集團（英文：Music Nation Group），簡稱「大國文化」或「MN」，係香港一間唱片公司同埋娛樂集團。集團以大中華地區為重點發展區域，同時以各類音樂同埋娛樂表演項目為主要業務，當中包括唱片製作同埋發行、音樂版權管理、藝人經紀同埋演唱會統籌等等。
呢個集團原本係電訊盈科喺日本嘅子公司「PCCW Japan」所創立同埋全資擁有，其後俾電訊盈科主席李澤楷以私人名義收購。集團曾經擔任音樂劇《歌聲魅影》嘅主辦機構，並安排佢嘅音樂劇喺香港嘅公開演出。
大國文化（Music Nation Records）主要代理MakerVille旗下組合嘅歌曲發行，大國文化藝人管理有限公司（Music Nation Artists Management）主要代理MakerVille旗下藝人嘅歌曲發行。
林沚羿

林沚羿（英文：Venus Lam，2000年3月3號—）係香港女歌手同演員，香港無綫電視歌唱選秀節目《聲夢傳奇》第一季第十四強參賽者，而家係無綫電視經理人合約藝員兼星夢娛樂旗下廠牌「愛爆音樂（中文：愛爆音樂）」女歌手。

個人背景
林沚羿係武術指導兼演員林迪安嘅千金，「沚羿」呢個名係由香港風水師蘇民峰（中文：蘇民峰）所賜。林沚羿由2、3歲開始學唱歌，小學3年級參加學校合唱團。林沚羿3歲嗰陣畀導演森雷米（Sam Raimi）睇中，有份演出《蜘蛛俠2》，更加同飾演「蜘蛛俠」嘅杜比麥奎爾（Tobey Maguire）有對手戲，飾演被「蜘蛛俠」喺火場入面救出嚟嘅細路女。林沚羿返香港之後，即刻有片商再邀請佢拍戲，喺《當碧咸遇上奧雲（中文：當碧咸遇上奧雲）》扮演苗僑偉個女。17、18歲中學畢業之後，林沚羿去咗韓國自薦做實習生但係失敗，之後就去咗英國讀書，再之後返香港喺無綫電視節目《娛樂大家》做兼職。

2020年到而家：參加《聲夢傳奇》入行
2020年中，林沚羿報名參加無綫電視大型歌唱選秀節目《聲夢傳奇》，結果成功入圍。林沚羿喺2021年節目第2集演唱莫文蔚歌曲《如果沒有你》之後晉級。佢喺第4集演唱Beyond歌曲《喜歡你》被淘汰出局，14強止步，之後開始參與無綫電視綜藝節目。2021年8月12至15號，《聲夢傳奇》一眾導師同15位參賽者喺旺角麥花臣場館舉行四場《聲·夢飛行 First Live On Stage（中文：聲·夢飛行 First Live On Stage）》演唱會，係林沚羿參加嘅第一次公開賣飛演唱會。同年12月，由一眾《聲夢傳奇》學員同《盛·舞者》參賽者主演嘅青春校園電視劇《青春本我》播出，林沚羿喺劇入面飾演欺凌者「馮樂詩」，演技得到同劇演員一致認同，亦係佢第一次參演電視劇。
2022年，佢成為23位J2ers其中之一。

《聲夢傳奇》
分數取決於25位評判畀嘅燈數，滿分係25分。
梁菁琳

梁菁琳（英文：Katerina Leung，1994年8月13號—）係香港無綫電視女藝員，2021年度香港小姐競選12強佳麗。

簡歷
梁菁琳喺澳洲雪梨大學獸醫系雙學位一級榮譽畢業，之後做過獸醫。2021年參選2021年度香港小姐競選，入到12強後止步。落選後無綫電視仍然簽佢做藝員。
莫韻諰

莫韻諰（英文：Vincy Mok，1997年12月7號—），係香港無綫電視女藝員，2021年度香港小姐競選12強佳麗。

簡歷
莫韻諰喺加拿大西安大略大學化學系畢業，做過模特兒，2021年參加香港小姐競選，入到12強後止步。落選後無綫電視仍然簽佢做藝員。
霰彈槍

霰彈槍（Shotgun），又寫做散彈槍，俗稱獵槍，係種發射霰彈嘅滑膛槍，槍管比較粗大。
孫衣文

孫衣文（英文：Suen Yi Man Mandy，2001年8月25號—）係香港女藝人，外號「娘娘」，2021年第31期無綫電視藝員訓練班學員，畢業後加入無綫電視。
布樂文

布樂文（英文：Jason Bootwala，2001年1月29號—）係香港男藝人，2021年無綫電視藝員訓練班學員，畢業後加入無綫電視。佢係香港出世嘅中印混血兒。
2022年佢做咗23位J2ers之一，拍一啲J2台節目。
邢慧敏

邢慧敏（英文：Sharon Ying，1994年10月14號—），係香港女模特兒同演員，屬種星堂旗下，亦係2022年度香港小姐競選嘅「友誼小姐」得主。

背景
邢慧敏喺香港出世，2019年香港城市大學市場營銷學系畢業，之後加入種星堂做全職模特兒。
劉倬昕

劉倬昕（Lau Cheuk Yan Samlau，1999年12月8號—）係香港藝人，Youtuber，2021年第31期無綫電視藝員訓練班學員，畢業後加入無綫電視。

簡歷
劉倬昕中學讀拔萃女書院，曾經係香港田徑代表隊成員，專長為400米短跑，屢次出征國際賽事，獲獎無數。劉倬昕亦是香港龍舟隊成員之一，曾代表香港出戰多項大賽，包括世界錦標賽等。劉倬昕大學就讀香港大學文學院，主修語言學及性別研究，並以一級榮譽的拔尖成績畢業。畢業後即於香港大學修讀犯罪學碩士，預計2024年畢業。2021年佢陪朋友報名參加無綫電視藝員訓練班，順便以藝員訓練班題材拍Youtube Vlog，最後反而自己被取錄，最後入咗無綫電視。

演出
呢個表唔完整，歡迎加料。
靈戲逼人

《靈戲逼人》（英文：Unchained Medley）係香港無綫電視製作嘅時裝電視劇，喺2023年7月首播，由張振朗、龔嘉欣、阮浩棕同劉穎鏇領銜主演，並由蔚雨芯、吳子冲、李成昌、江欣燕、謝雪心、魯振順、阮嘉敏同李日朗聯合演出，監製王偉仁。套劇用一個變成女鬼嘅粵劇花旦做主題。
羅密歐與祝英台

《羅密歐與祝英台》（英文：Romeo And His Butterfly Lover）係香港無綫電視製作嘅時裝電視劇，由陳茵媺同陳豪領銜主演，並由周嘉洛、游嘉欣、江美儀、蔣祖曼、鄭子誠、吳子冲、鄺潔楹同徐榮聯合演出，監製陳維冠。套劇以東方嘅《梁山伯與祝英台》同西方嘅《羅密歐與朱麗葉》兩個愛情故仔做藍本重新創作嘅架空背景愛情劇。
鄭律韻

鄭律韻（Melody Cheng，1997年—），係香港女模特兒、登山者，亦係一位環保KOL，曾經攀上俄羅斯厄爾布魯士山，亦幫香港開電視主持過環保節目，同埋幫香港電台主持過生態節目。
吳爾珈

吳爾珈（英文：Yika Ng，2001年2月16號—）係香港女歌手，2023年以獨立歌手身份出道。佢本嚟入圍2021年ViuTV選秀節目《全民造星IV》99強參賽者，但因病而未有正式參賽。不過因為佢仍然好想做歌手，所以決定做獨立歌手。
徐立之

徐立之教授，GBM，GBS，JP（英文：Tsui Lap-chee，1950年12月21號—），係加拿大分子生物學家、香港親中陣營政治人，香港科學院創院院長，香港大學第十四任校長。

選舉經歷
喺2021年9月，佢經指定團體提名(粵港澳大灣區院士聯盟)成為香港特别行政區選舉委員會科技創新界當然委員。
楊惠婷

楊惠婷（英文：Yeung Wai Ting，2000年1月4號—）係香港女模特兒同KOL，隸屬卓華管理有限公司（SHARP LEAD MANAGEMENT LTD）。

簡歷
楊惠婷中學讀基督教宣道會宣基中學（中文：基督教宣道會宣基中學），大學讀香港教育大學教育及人類發展學院幼兒教育學系學士。
陳曉彤

陳曉彤（英文：Cindy Chan，1997年11月13號—），係香港無綫電視女藝員，2023年度香港小姐競選10強佳麗。

簡歷
陳曉彤喺香港出世，喺加拿大卑詩大學音樂碩士畢業，之後喺溫哥華做鋼琴教師。佢2022年參選溫哥華華裔小姐競選，第二年返香港參選2023年度香港小姐競選，入圍10強後止步，落選後加入無綫電視。
郭羲誼

郭羲誼（英文：Crystal Kwok，1993年4月11號—），係香港女藝人，有做模特兒，曾經隸屬種星堂娛樂，2010年代出道。佢喺香港出世。
童靖文

童靖文（Yuki Tung Ching Man，1998年8月12號—），係香港女模特兒、歌手。佢喺香港浸會大學讀書就已經加入演藝界，亦多次做過唔同發展。
黃杏秀

黃杏秀 （英文：Wong Hang Sau，1956年4月14號—），係香港女演員，1974年出道，早年加入無綫電視同亞洲電視拍攝嘅劇集演出，老公係藝人陳百祥，1991年息影。
1+1的幸福

《1+1的幸福》（英文：Love at Last Sight）係香港電視廣播有限公司嘅娛樂清談節目，由汪明荃主持，由2017年1月22號到2月19號香港時間逢禮拜日20:30到21:30喺翡翠台播。節目每集安排唔同藝人情侶講相處之道。
陳立品

陳立品（英語：Chan Lap Ban，1910年7月29號—1990年7月18號），原名陳慧芳，係香港甘草演員。佢喺泰國出世、原籍廣東省南海市區，1946年出道，活躍電影圈，有份演出嘅粵語長片超過450部，1970年代加入無綫電視發展，擔任過唔同演出嘅角色扮演，一做過無綫電視同香港電台、1990年7月18號，係喺調景嶺過身。
劉家傑

劉家傑（Josiah Lau Ka Kit，1941年11月18號—）係香港電視節目主持人。佢係香港日治時期出生、原籍順德，曾經喺活躍於1960到1990年代加入香港傳媒界發展，擔任過唔同演出嘅角色扮演、大會司儀、節目主持，一做過無綫電視、香港電台、麗的電視同埋亞洲電視，去到1990年代初嘅時候息影後移民加拿大。
愛羣大酒店

愛羣大酒店（粵拼：oi3 kwan4 daai6 zau2 dim3），亦叫愛羣大廈（oi3 kwan4 daai6 haa6），係廣州一間三星級酒店，喺沿江西路同長堤大馬路交界嘅V字路口，1937至1967年係「廣州第一高樓」。呢棟樓係裝飾風藝術建築，[未記出處或冇根據]喺1993年俾市政府公佈為廣州市文物保護單位。

歷史
愛羣大廈喺1931年由建築師陳榮枝同李炳垣開始設計，1934年10月開始起，1937年7月27號剪彩開張。大廈由陳卓平集華僑資本創辦，係香港愛群人壽保險有限公司嘅產業。一路到1967年之前，愛羣大廈都係「廣州第一高樓」。
大樓落成揭幕嗰日，有李宗仁、于右任、余漢謀呢啲要人題字慶賀。[未記出處或冇根據]
文化大革命嗰陣曾經改名「人民大廈」。

建築
全樓由美馬港惠保公司承造，鋼架由德國西門子廠訂造，四面牆係意大利公司來裝修嘅。
設計師既借鑒美國紐約 Woolworth Building 嘅設計手法，又喺哥特式復興風格中滲入嶺南建築風格。
建築外牆原刷白色水洗石米飾面，開長方形鋼窗，抗日戰爭初期爲避免成爲敵機目標而塗成黑色，去到1964年先粉刷返原先只色。1966年又喺東側興建咗一座高67米、18層樓嘅「新愛羣」。1984年，「新愛羣」頂樓3層俾改建成旋轉餐廳，臨江高層嘅獨特視野成爲獨特招牌。

相關配置
佔地面積：1,062㎡
建築面積：572㎡
高度：65m
樓層：15層樓
入面有300間客房同4間酒樓響度
當期時計有6堂升降機，100部電話，電燈936個，家私都係用美國最新款嘅嘢。
我要去哪裏

《我要去哪裏》係由徐熙媛填詞，范曉萱作曲同演唱。呢隻歌收錄喺《赤子》專輯入面。

簡介
喺歌詞入面嘅「柏拉圖的愛情」、「佛洛依德的夢境」、「莎士比亞的戲劇」，「愛因斯坦的大腦」等，都講咗范曉萱對生活嘅睇法。臺灣歌手田馥甄亦都翻唱過呢隻歌。2019年，劉歡同譚維維喺湖南衛視《歌手2019》總決賽第一輪演唱，並成功晉級第二輪。
戰區游泳館

泳館喺啱成立無耐一直嗌過軍區游泳場個名。直到2016年2月1號，泳場因受到中國人民解放軍南部戰區空軍基地宣佈喺廣州成立而改名做戰區游泳館。

開放時間
呢間游水場有分開幾個場次開放。時間分別係：
清晨上晝場：07:00～13:30
晏晝晚黑場：14:30～21:30
以上場次當中：
兒童池同娃娃池分別凈限喺每年5～9月及每年5～8月開放；行雷天時唔開。
雖然標準池喺每年12月到第二年2月會有另行通知開放時間，但水温低過9℃（48.2℉，282.15K）時唔開檔。

設施
戰區游泳館入面有一個標準池、一個兒童池同一個娃娃池。
水深
標準池：1.4m～2.0m
兒童池：0.8m～1.1m
娃娃池：0.4m～0.7m
攝

攝（粵拼：sip3），又叫韻攝（wan5 sip3），係唐字聲韻學上，將韻嘅歸類，尤其係中古音《廣韻》十六攝（sap6 luk6 sip3）。凡聲韻學講嘅攝，九成九都係十六攝之一。
攝係統攝嘅意思，源自佛敎，將近韻歸納。攝歸法係只睇韻腹同韻尾，唔理四聲，唔理開合，唔理韻頭，將近韻放響同一攝下面。

史
《廣韻》係北宋時期，將《切韻》同《唐韻》重新整理一本韻書。《四聲等子》首先用攝。宋元間等韻學家，將《廣韻》韻目，按以上原則，歸納爲十六攝。
韻攝順序中，陰韻攝分散喺陽韻攝間，初學者齋睇會覺得雜亂無章；遠藤光曉（一九八九）認為係受傳入嘅梵文影響。
港鐵

港鐵（粵拼：gong2 tit3；Mass Transit Railway，簡稱 MTR）普遍係指一張港鐵單程票就可以搭勻晒嘅十條港鐵路綫，係香港嘅主要鐵路系統，由原本叫做地鐵有限公司嘅香港鐵路有限公司營運。
綜合港鐵系統（籠統嚟講又可以叫港鐵）係喺2007年12月2號由地鐵同埋九鐵兩個系統合併而成，全屬港鐵公司營運。系統由十條港鐵路綫嘅港鐵系統、十二條路綫嘅輕鐵系統、連接機場同埋市區嘅機場快綫、廣深港高鐵香港段同埋旅遊纜車系統嘅昂坪360組成，而家有九十五個港鐵站同埋六十八個輕鐵站，總共220.9公里嘅鐵路網絡，貫通港九新界、市區同埋多個新市鎮。2019年，港鐵每日平均嘅載客量大約四百六十萬人次，佔公共運輸總載客量嘅大概41%，係香港公共運輸系統嘅骨幹。

合併前已停辦鐵路線
沙頭角綫（1912年至1928年），由粉嶺站經洪嶺站、禾坑站、石涌凹站，到沙頭角站，主要運送磚同煤。
和合石綫（至1983年），係用嚟運送遺體同埋掃墓嘅人到和合石站。

合併後新路線
南港島綫（金鐘—海怡半島）
屯馬綫（屯門—烏溪沙）（屯門—紅磡段原本係西鐵綫，大圍—烏溪沙段原本係馬鞍山綫）
第啲路線
睇廣深港高速鐵路。
李寧

李寧2008年奧運，李寧負責點著聖火。個人資料全名李寧國籍 中國（香港）出世 (1963-03-10) 1963年3月10號（61歲） 中國廣西柳州屋企 香港配偶陳永妍
李寧（粵拼：lei5 ning4；1963年3月10號—），係中華人民共和國退役體操運動員，廣西柳州嘅壯族人，曾經喺1984年奧運攞到三金二銀一銅。1990年，佢轉行做生意人，開咗間李寧牌賣運動用品。
佢喺2008年奧運開幕儀式負責點奧運聖火。

馬主生涯
李寧同佢阿哥李進响2009-2010年度馬季加入香港賽馬會馬主行列，名下馬以「桂」字起名（「桂」係廣西嘅簡稱），包括桂花飄香、金桂飄香、銀桂飄香、光速銀桂、桂中鬥士、極速銀桂。
李政道

李政道（粵拼：lei5 zing3 dou6，1926年11月24號—2024年8月4號）係美籍華裔男物理學家，喺上海出世，祖籍江蘇蘇州。
李遠哲

李遠哲（1936年11月19號—）係臺灣化學家，喺1986年攞到諾貝爾化學獎，成為第一位喺臺灣土生土長嘅諾貝爾獎得主。1994年至2006年做中央研究院院長，2011年至2014年做國際科學理事會會長。
楊振寧

楊振寧（粵拼：joeng4 zan3 ning4，1922年10月1號—）係一個華裔男物理學家，喺安徽合肥出世。
江崎玲於奈

江崎玲於奈（1925年3月12號—）係日本物理學家。
沈祖堯

沈祖堯，SBS，JP（英文：Joseph Sung Jao-Yiu；1959年10月22號—），原籍浙江寧波，香港醫生，因2003年對抗非典型肺炎而受認識，被《時代週刊》叫做「亞洲英雄」。2010年7月1號擔任香港中文大學校長，接替任期完咗嘅政協同行政會議成員劉遵義。
劉淑燕

劉淑燕，香港親中派政治人物，曾經參與2019年香港區議會選舉但係落敗。雖然區選落敗，但都可以喺第二年7月分到個分區委員會委員嚟做。
崔添偉

崔添偉（Timary Chui），香港親中派新民黨政治人物，依家擔任緊新民黨青年委員會成員。曾經做過會展、香港交易所系統工程師。
林浩瑋

林浩瑋，香港親中派政治人，曾經參與2023年香港區議會選舉。
吳澤森

吳澤森，香港親中派政治人物，曾經參與2019年香港區議會選舉但係落敗。雖然區選落敗，但都可以喺第二年7月分到個分區委員會委員嚟做。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，吳澤森曾經以獨立名義參選地區委員會界別（灣仔），攞到91票，成功當選。
浩瀚宇宙

浩瀚宇宙（英文：A Great Big World），係美國紐約嘅男聲組合。
梁立人

梁立人，BBS（1948年4月22號—2020年7月11號），係香港傳媒人，喺中國大陸出世，祖籍廣東梅州。佢曾經做過紅衛兵，文革後期又偷渡過嚟香港。嚟咗香港之後就報讀咗第一期嘅無線電視藝員訓練班，畢業後一年就轉任編劇，之後仲成為咗香港同華人影視界嘅編劇，亦都係香港同中文電視業嘅資深電視人、電影人，香港殿堂級嘅影視創作人，香港現代戲劇（電視劇、電影）創作鼻祖。梁立人都有從事平面新聞媒體評論主筆同管理層嘅工作，喺香港多家親建制派嘅平面媒體到開設專欄，就例如《東方日報》、《太陽報》、《文匯報》、《成報》等等，佢亦都曾經係《成報》嘅社長，係香港言論界嘅筆鋒人物。梁立人發明咗九方同快碼中文輸入法，並將輸入法推廣到內地、台灣同東南亞。2020年7月11日，梁立人喺廣州醫院逝世，終年72歲。

生平
梁立人曾經做過香港麗的電視、香港亞洲電視、香港無線電視、新加坡新傳媒嘅管理層，亦都有做過好多間中文電視台電視劇創作部高管、新加坡廣播局戲劇處處長。佢曾經創作、主理咗過百部經典中文電視劇，例如香港電台電視部嘅《獅子山下》、《小時候》等等，香港亞洲電視嘅《大地恩情》、《變色龍》、《大內群英》、《我來自潮州》、《我同僵屍有個約會》等等，香港無線電視嘅《絕代雙驕》、《僵屍奇兵》、《大運河》、《成吉思汗》等等，新加坡電視劇《人喺旅途》、《霧鎖南洋》等等，台灣華視電視劇《包青天》等等，係香港首屈一指嘅編劇家，比人稱為「金牌編劇」、「香江戲劇神筆」。
梁立人主政香港同新加坡媒體期間，曾經協助香港麗嘅電視（及後嘅亞洲電視）、香港無線電視、以及新加坡廣播局組建戲劇創作組，為兩地電視文化帶入咗「創作主導製作」嘅方針策略同激活咗電視劇嘅創作文化。從此香港電視劇同新加坡電視劇就進入咗重視原創性、重視創新創意嘅階段。而梁立人亦都鼓勵唯才係用，喜歡起用新派模式同思維嘅創作人，令到香港電視劇喺七十年代開始至今進入題材鼎盛嘅百花齊放時代。
梁立人創造咗香港電視業嘅編劇制度，同時亦都創造咗香港電視劇「十字法」嘅編劇藍本同模式，並培育咗大批頂尖嘅編劇，例如張華標、陳靜儀、韋家輝、林超榮、黎文卓、鄭丹瑞、高志森、文雋、司徒慧焯、陳十三、周旭明、谷德昭等等嘅編劇名家，全部都係梁立人嘅徒子徒孫。梁立人幫助香港成立咗香港電影編劇家協會，並做咗副主席。目前梁立人穿梭中港兩地經常開班授徒，同埋香港中國內地好多個部門團體籌辦編劇訓練班，積極咁幫香港同內地培養優秀嘅編劇人才，激活香港同內地新生代嘅創意同創作能力。
唔單止幕後人才，梁立人亦都擅長喺發掘幕前精英嗰到。其實唔少原本名唔經傳嘅明星，都係由梁立人發掘重用，並幫手塑造出彩角色令佢哋成為咗天王巨星，例如影帝萬梓良、杜汶澤、姜大衛、謝雪心、馮寶寶、陳庭威等等。
梁立人亦都係作詞人，曾經創作過好多首經典粵語歌曲。而其主編嘅電視劇《獅子山下》係香港電視史、中文電視史上膾炙人口嘅經典。
其父親係前中國國民黨軍官，家族顯赫，曾經喺內地文化大革命期間，家族比人打成右派，而梁立人亦都要成為知青，其後喺上山下鄉期間，游水偷渡嚟香港。之後佢喺著作《大逃港》到都有細細講當中嘅辛酸經歷 Wayback Machine嘅版面存檔備份。
梁立人政治立場極其親共同親建制派，梁立人喺香港好多家報刊都不斷發表親共同親建制派嘅言論，亦都利用專欄文章傳播中央政府同特區政府嘅觀點同方針。
梁立人亦都係一位發明家，早年同劉文建合作，發明瞭快碼及九方輸入法，並且創立咗九方科技控股有限公司 Wayback Machine嘅版面存檔備份，仲做咗公司主席總裁。梁立人亦都將科技公司業務推廣到內地同東南亞。

死亡
2020年7月11日，梁立人上個月先換腎，本身好哋哋，不過出院嗰陣就有腸胃炎同低血壓，之後仲昏迷入ICU，最後佢就喺今朝早病逝，終年72歲。